Diari Oficial de la Generalitat Valenciana


Sumari del DOGV 4651, del 16-12-2003 (2003/12922)

RESOLUCIÓ de 27 de novembre de 2003, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del Conveni de col·laboració per a la comanda de gestió dels mitjans per a l'extinció d'incendis forestals a la província de València, celebrat entre la Generalitat Valenciana i el Consorci per al Servici de Prevenció i Extinció d'Incendis i de Salvament de la província de València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4651

Data del DOGV
:   16-12-2003

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2003/12792


Data del document
:   27-11-2003

Organisme emissor
:   Conselleria de Presidència

Tipus de document
:   Resolució

Descriptors 

:   * València

RESOLUCIÓ de 27 de novembre de 2003, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del Conveni de col·laboració per a la comanda de gestió dels mitjans per a l'extinció d'incendis forestals a la província de València, celebrat entre la Generalitat Valenciana i el Consorci per al Servici de Prevenció i Extinció d'Incendis i de Salvament de la província de València. [2003/X12825]
  
Subscrit, després de la tramitació prèvia reglamentària, entre la Generalitat Valenciana i el Consorci per al Servici de Prevenció i Extinció d'Incendis i de Salvament de la província de València, el 14 d'octubre de 2003, un Conveni de col·laboració per a la comanda de gestió dels mitjans per a l'extinció d'incendis forestals a la província de València, i en compliment del que establix l'article 15.3 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit al Registre de Convenis amb el número 1021/2003, i que figura com a annex d'esta resolució.
  
València, 27 de novembre de 2003.- La directora general de Relacions amb les Corts i Secretariat del Govern: Alida C. Mas Taberner.
  
Conveni de col·laboració per a la comanda de gestió dels mitjans per a l'extinció d'incendis forestals a la província de València, establert entre la Generalitat Valenciana i el Consorci per al Servici de Prevenció i Extinció d'Incendis i de Salvament de la província de València.
  
A València, a 14 d'octubre de 2003
  
Reunits:
  
D'una banda, l'Hble. Sr. Víctor Campos Guinot, conseller de Justícia i Administracions Públiques de la Generalitat Valenciana, especialment facultat per a este acte per Acord del Govern Valencià de 3 de juny de 2003.
  
I d'una altra, l'Il·lma. Sra. Maria Dolores Botella Arbona, presidenta delegada del Consorci per al Servici de Prevenció i Extinció d'Incendis i de Salvament de la província de València, facultat per a este acte per la Comissió de Govern del Consorci a què representa, feta el dia 30 de setembre de 2003.
  
Ambdós es reconeixen capacitat legal suficient per a obligar-se en dret.
  
Exposen:
  
Primer. El Consorci per al Servici de Prevenció i Extinció d'Incendis i Salvament de la província de València, ha estat intervinent des de 1997 en l'extinció d'incendis forestals, prenent part activa els seus efectius en dites tasques.
  
Segon. D'acord amb les competències transferides en matèria de conservació de la naturalesa i, en concret, en extinció d'incendis forestals a la Generalitat Valenciana, en virtut del Reial Decret 2.365/1984, de 8 de febrer, i per tal d'optimar l'estructura operativa, organització i coordinació dels mitjans actuants en els incendis forestals de la província de València, la Conselleria de Justícia i Administracions Públiques ha decidit portar a terme l'encàrrec que s'assenyala en la clàusula primera.
  
Tercer. L'objecte de l'encàrrec comportarà al Consorci per al Servici de Prevenció i Extinció d'Incendis i Salvament de la província de València, noves despeses no previstes en el seu pressupost.
  
Quart. De conformitat amb el que preveu l'article 15 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, la Generalitat Valenciana i el Consorci per al Servici de Prevenció i Extinció d'Incendis i Salvament de la província de València, acorden les següents
  
CLÀUSULES:
  
Primera. Objecte
  
Constituïx l'objecte del present Conveni de col·laboració per a la comanda de gestió, la direcció i gestió operativa i funcional dels mitjans que, per a la lluita contra els incendis forestals de la província de València, contracta la Conselleria de Justícia i Administracions Públiques de la Generalitat Valenciana.
  
Segona. Mitjans d'execució
  
Per a la realització de les funcions encomanades, el Consorci per al Servici de Prevenció i Extinció d'Incendis i Salvament de la província de València disposarà, a banda del seu personal tècnic i operatiu, de dos tècnics amb especialitat forestal i capatassos coordinadors, per a la direcció de les labors d'extinció d'incendis forestals i per a programar i supervisar les activitats diàries dels recursos contractats per la Conselleria de Justícia i Administracions Públiques fora de l'actuació en incendis.
  
El nombre de capatassos coordinadors que contractarà el Consorci i els seus períodes de contractació i els del tècnic forestal, seran:
  
De l'1 de juny al 31 de desembre: 2 tècnics forestals ·
  
De l'1 de gener al 31 de desembre: 6 capatassos coordinadors
  
De l'1 de juny al 31 de desembre: 2 capatassos coordinadors ·
  
De l'1 de gener al 31 de desembre: 1 cap. coordinador auxiliar
  
Els tècnics forestals, tindran titulació de diplomat o equivalent, amb experiència i formació en extinció d'incendis forestals.
  
Els capatassos coordinadors tindran la titulació de capatàs forestal o equivalent, amb una experiència mínima de 3 campanyes de tres mesos cada una, o període equivalent, en coordinació i gestió directa de grups de personal destinats a l'extinció d'incendis forestals, a la Comunitat Valenciana.
  
Tercera. Titularitat de la competència
  
La titularitat de la competència, objecte de la comanda de gestió, segons el que preveu l'apartat 2 de l'article 15 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú, no resultarà afectada per la subscripció del present Conveni de col·laboració per a la comanda de gestió, així com el dictat dels actes jurídics que se'n deriven.
  
Quarta. Despeses de gestió. Finançament de l'encàrrec de gestió
  
En compensació als servicis i despeses de gestió que l'encàrrec comporta, el Consorci per al Servici de Prevenció i Extinció d'Incendis i Salvament de la província de València, percebrà quatre-cents setanta-cinc mil euros (475.000,00 e).
  
La mencionada quantitat inclou les despeses de contractació del personal indicat en la clàusula segona, inclosos els mitjans auxiliars de vehicles i combustible necessaris per al seu transport en les tasques encomanades, així com les compensacions per hores extraordinàries del personal de direcció del Lloc de Comandament Avançat en els incendis forestals. També s'inclou en la mencionada quantitat les activitats formatives relacionades amb el personal contractat o amb els mitjans que, per a la lluita contra els incendis forestals de la província de València, contracta la Conselleria de Justícia i Administracions Públiques de la Generalitat Valenciana
  
Dita quantitat se sufragarà a càrrec del programa pressupostari 221.10 Seguretat i Protecció Civil, capítol II, del pressupost de la Generalitat Valenciana per a l'any 2003.
  
Els pagaments es realitzaran de conformitat amb el que disposa l'article 47 bis de la Llei d'Hisenda Pública de la Generalitat Valenciana, introduït per la Llei 8/1995, de 29 de desembre, de la Generalitat Valenciana, de Mesures Fiscals, Administratives i d'Organització.
  
Els certificats seran expedits per l'òrgan competent del Consorci i per la Direcció General d'Interior, i hi constarà que els treballs de direcció i gestió dels recursos de la Conselleria de Justícia i Administracions Públiques, s'estan realitzant de conformitat amb el que acorda.
  
Cinquena. Coordinació del present conveni amb altres establits amb el mateix objecte dins de l'àmbit de la Comunitat Valenciana
  
La Conselleria de Justícia i Administracions Públiques, a través de la Direcció General d'Interior, a fi d'homogeneïtzar els aspectes relacionats amb les activitats de les unitats d'extinció d'incendis a les tres províncies de la Comunitat, el seu equipament personal i col·lectiu, formació, etc., així com per a poder coordinar la transferència interprovincial de dits mitjans en actuacions d'incendis en què es requerisca, es reserva el dret a establir els criteris tècnics oportuns.
  
El Consorci per al Servici de Prevenció i Extinció d'Incendis i Salvament de la província de València, es compromet a seguir les directrius i criteris d'actuació previstos en el Pla de Comunitat Autònoma davant del risc d'incendis forestals, vigent en cada moment.
  
Sisena. Vigència del conveni
  
El present Conveni de col·laboració per a la comanda de gestió, s'estendrà des de l'1 de gener fins al 31 de desembre de l'any 2003.
  
Per la Generalitat Valenciana,
  
VÍCTOR CAMPOS GUINOT
  
Pel Consorci per al Servici de Prevenció i Extinció d'Incendis i Salvament de la província de València,